Eesti Jalgratturite Liit

Juhatuse koosoleku PROTOKOLL nr. 15

Juhatuse koosolek toimus: 14.03.2018 algusega kell 15.00

Asukoht: Paadi 5, Tallinn Hotell Euroopa

Osalesid:

Juhatuse liikmed: Raivo Rand, Siiri Visnapuu, Madis Lepajõe, Hannes Kägu, Enn Veskimägi

Külalised: Jaan Kirsipuu

Puudusid: Erkki Raasuke, Sulev Lipp

Töötajad: Urmas Karlson, Evelin Idarand, Reti Meema

Koosolekut juhatas: Raivo Rand

Protokollija: Evelin Idarand

PÄEVAKORD

1. MTÜ CX Eesti taotlus EJL liikmeks astumiseks.

2. Ülevaade juhatuse koosoleku nr.14 otsuste täitmisest.

3. DHI (mäestlaskumine) hetkeolukord ja 2018.a. tegevusplaan Eestis.

4. Muudatustest 2018 võistluskalendris.

5. Ülevaade Türgis, Istanbulis 11 märtsil toimunud UEC kongressist.

6. Muud küsimused.

# 1. Pp MTÜ CX Eesti taotlus EJL liikmeks astumiseks.

MTÜ CX Eesti avalduse EJL-i liikmeks astumiseks esitas Lauri Peil, juhatuse liige.

Väljavõte avaldusest:

Palume vastu võtta MTÜ CX EESTI Eesti Jalgratturite Liitu. Kohustume täitma liidu põhikirja.

JURIIDILISE ISIKU NIMI: MTÜ CX EESTI

KONTAKTISIK: Lauri Peil

JURIIDILISE ISIKU AADRESS: A. Kitzbergi 5-5, 50103 Tartu

KONTAKTTELEFON: +37256566427

KODULEHT: cxeesti.ee

E-POSTI AADRESS: info@cxeesti.ee

KLUBI LIIKMETE ARV: 4

AVALDUSE ESITAJA NIMI: Lauri Peil

AMET: juhatuse liige

KUUPÄEV: 01.01.2018

Ülevaate MTÜ CX Eesti tegemistest andis Steven Puhm.

Lauri Peil on idee peamine algataja, üks asutajaliige ja juhatuse liige. Klubi lõid kahepeale Steven Puhm ja Lauri Peil. Klubi asutati 2016. aasta sügisel, tänaseks ollakse tegutsenud poolteist aastat. Klubi loomise eesmärk on taaselustada cyclo-crossi ja suurendada ala kandepinda peamiselt läbi võistluste korraldamise. Samuti korraldatakse treenerite koolitusi, et tõsta treenerite ja sportlaste cyclo-crossi teadmiste taset. Klubi koordineerib CX sarja, mida korraldavad erinevad Eesti klubid, aidatakse ideede ja nõuga. Treenerite koolitus on klubi teine pool. Hetkel on toimunud üks mitmepäevane koolitus eesti treeneritele 2016. aasta aprillis, kohal olid British Cyclingu elukutseline treenerite koolitaja, osales 15 treenerit. 2018. aprilli lõpus toimub järgmine koolitus.

KÜSIMUS (R. Solnask): Kas on plaani sportlaste baasil klubi suurendada?  
VASTUS (S. Puhm): Ei ole plaanis sportlaste baasil laieneda. Meil on huvi panustada ja tegeleda võistluste korraldamisega. 4 aastat tagasi tahtsime teha Eesti Meistrivõistlusi, kuid klubid polnud nõus, kuna polnud cyclo-crossi rattaid. Tänasel päeval on 150 ratast võistlustel olemas.  
KOMMENTAAR (R. Rand): Üritame leida EMV-le ka nimisponsoreid. Praegu käib töö MTB EMV nimisponsori otsimisega. Samuti võiksime leida kohalike omavalitsuste tuge, aga sellega tuleb tegeleda juba aasta varem. Cyclo-cross on huvitav võitlusala, ka selle ala EMV-le võiksime leida nimisponsoreid, aga sellega peab tegelema aasta esimesel poolel. Julgustan küsima ka EJL-i abi, ka Liidu kiri, mis on saadetud õigel ajal, võib tuua tulemusi. Tartu ja Tallinna linnast oleme aastaid Tour of Estoniale toetust küsinud, aga seda tuleb teha juba maikuus. Oleme valmis aitama ja panema õlga alla ka cyclo-crossi võistlustele. Väga tore ja tubli ettevõtmine, usun et keegi pole vastu, et klubi Liitu vastu võtame.

**ETTEPANEK**: Vastu võtta EJL-i liikmeks MTÜ CX Eesti. Seega oleks peale vastuvõtmist Liidus 64 liiget.

**OTSUSTATI**: Juhatus otsustas MTÜ CX Eesti EJL-i liikmeks vastu võtta. Seega on nüüd Liidus 64 liiget.

**2. Pp Ülevaade juhatuse koosoleku nr.14 otsuste täitmisest.**

Viimasel juhatuse koosolekul vastuvõetud otsused olid seotud dokumentide kinnitamisega, mis koheselt jõustusid. Seetõttu täitmine ei ole koheselt mõõdetav kokkuvõtte tegemiseks.

Peatuda võiks 4. Pp juures, milleks oli klubidele eraldatava riikliku noortespordi toetuse jaotuse kinnitamine.

OTSUSTATI: Juhatus otsustas kinnitada EJL-i noorteklubidele eraldatavad noortespordi toetused, kusjuures minimaalne toetus on 100€.

Tänaseks ei ole veel Kultuuriministeeriumiga vastavat lepingut sõlmitud, kuid tõenäoliselt toimub see paari nädala jooksul. Seejärel saame vastavalt kinnitatud jaotusele rahad klubidele edasi kanda.

Korrigeeritud tabel:

|  |  |  |  |  |
| --- | --- | --- | --- | --- |
| **Riiklike noorte tippspordi toetuste jaotus 2018. aastaks.** | | | | |
| **Jrk.** | **Registrinr.** | **Klubi** | **Väljamaks** |
| **1** | 80172726 | CFC Spordiklubi | **3 080** |
| **2** | 80297681 | Kalevi Jalgrattakool | **2 431** |
| **3** | 80138356 | Viljandi Rattaklubi | **1 502** |
| **4** | 80083879 | Pärnu Kalev SK | **1 517** |
| **5** | 80072321 | Tartu Ülikooli Akadeemiline Spordiklubi | **1 313** |
| **6** | 80393203 | Airpark spordiklubi | **1 107** |
| **7** | 80219296 | Haanja Rattaklubi | **781** |
| **8** | 80112121 | Rein Taaramäe Rattaklubi | **539** |
| **9** | 80319135 | Smart Sport | **375** |
| **10** | 80084620 | Tartu SK Velo | **431** |
| **11** | 80166281 | Porter Racing | **300** |
| **12** | 80016469 | JSK Vooremaa Centrum | **279** |
| **13** | 80296368 | Nõmme Rattaklubi | **261** |
| **14** | 80302821 | Kuusalu Rattaklubi | **205** |
| **15** | 75009177 | Narva SK Energia | **173** |
| **16** | 80375049 | Otepää Rattaklubi | **146** |
| **17** | 80042449 | JK Viko | **126** |
| **18** | 80098487 | SJK Viiking | **110** |
| **19** | 80319425 | Hauka Veloklubi | **100** |
| **20** | 80327494 | Peloton | **100** |
| **21** | 80172465 | Raplamaa RK KoMo | **100** |
| **26** | 80057496 | Eesti Jalgratturite Liit | **4435** |
|  |  |  | **19411** |

**3. Pp DHI (mäestlaskumine) hetkeolukord ja 2018.a. tegevusplaan Eestis.**

Juho Mattus andis ülevaate Eesti mäestlaskumise hetkeolukorrast ja 2018. aasta tegevusplaanist.

ETTEKANNE (J. Mattus): Eesti downhilli olukord on hetkel kehva, kuna meil pole ühtegi klubi, kes otseselt ala eestvedamisega tegeleks, 2016. aastal astus ka klubi Freedown EJL-i liikmeskonnast välja. Varem tegelesin ainult võistlemisega, aga nüüd olen ka võistluste korraldamise ja ala arendamise taaselustamise enda peale võtnud. Hetkel on meil harrastajaid 50-ne ringis, kellest harrastajaid 70%, juunioreid 15% ja eliitklassi mehi 15%. Naisi meil hetkel pole, kes alaga tegeleks, küll aga soovib Maaris Meier Euroopa Meistrivõistlustest sel aastal osa võtta. Parimad juuniorid on meil Robert Johanson, kes sõidab XCO-d CFC klubi alt, aga on ka tulevikulootus downhillis. Samuti on tugevad laskujad Armin Pilv, Karl Jõgi ja Siim Lepik. Viimased Eesti Meistrivõistlused toimusid 2016. aastal Kiviõlis koostöös Jõhvi Rattaklubiga. Eelmise aasta alustasime võistluste korraldamist stiilis, et ei tee võistlusi ametlikult, vaid püüame harrastajaid jälle rajale tuua. 2017. aastal võtsime osa Läti Karikasarja neljast etapist ja ka Euroopa Karikasarja kõikidest etappidest. Parima tulemuse Euroopa Karikavõistlustel sai Robert Johanson teisel etapil, kui võitis oma vanuseklassis kolmanda koha. 2018. aastal avame hooaja aprillis. Eesti kõige suurem üritus downhillis on see aasta Eesti Meistrivõistlused koos XCO-ga koostöös Pro Jalgratturite Klubiga. Baltikumis korraldame ka Balti mäestlaskumise Karikasarja. Plaan on meil osaleda kõikidel Läti Karikasarja etappidel ja ka Läti Meistrivõistlustel. Euroopa Karikasarjas see aasta kõikidelt etappidelt osa ei võta, selle asemel üritame Eestis sõitjate arvu suurendana ja uusi sõidukohti arendada. Praegu on Eestis ainult kaks kohta, kus võistlusi läbi viia – Vooremaa ja Kiviõli. Võtan osa ka Maailma Meistrivõistlustest Šveitsis.

KÜSIMUS (U. Karlson): Milline on rahvusvahelistel võistlustel tasemevahe?

VASTUS (J. Mattus): Robert Johansoni näitel ei ole tasmevahe üüratu. Robert sõidab XCO-d, teeb trenni Pirital ja sõitis Euroopa Karikaetapil välja kolmanda koha. Temas on väga suur potensiaal kasvatada sõitjat, kes tulevikus suudaks Euroopa Karikal esikümnesse sõita. Eesti tingimustes on eliidis top kolme sõita väga raske, kuna pole treenimisvõimalusi. Seepärast sõitsime ka 2017. aasta Euroopa Karikasarja, et saaksime 2018 Maailma Meistrivõistlustel hea tulemuse välja sõita.

KOMMENTAAR (J. Veeranna): Paljud downhilli sõitjad harjutavad ka BMX-i rajal.

KOMMENTAAR (J. Mattus): Downhilli tipud sõidavad palju BMX-i, XCO-d ja ka maanteed, laskumise osa on suhteliselt väike. Enamjaolt treenitakse võistlustel.

KOMMENTAAR (M. Lepajõe): Kalendris on väga teretulnud see, et EMV koos XCO ja Pro Jalgratturite Klubiga korraldatakse. Varasematel aastatel oli kohtunike arvamus, et võistlused ei ole EMV juhul kui kandepind on nii kitsas. Näen, et kandepind hakkab laienema ja kutsun üles, et oma väga tänuväärset tööd jätkaksite. Harrastajad võivad võtta litsentsi ükskõik, mis klubist/koduklubist.

KOMMENTAAR (R. Rand): Õigem oleks sportlastel osaleda klubi alt, 3-4 klubiga saab EMV juba edukalt ära korraldada. Saame toetada ka EJL-i poolt, kui on rohkem osalejaid. Tervitame väga uute alade arengut.

KOMMENTAAR (J. Mattus): Täna saamegi ainult sellepärast EMV-d korraldada, kuna erinevad sõitjad klubide alt litsentsid on võtnud. Minu enda eesmärk on see, et mina saaksin oma klubiga EJL-i liikmeks astuda, et ametlikult ise võistlusi korraldada.

ETTEPANEK: Võtta teadmiseks.

OTSUSTATI: Juhatus võttis info teadmiseks.

**4. Pp Muudatustest 2018 võistluskalendris.**

EJL-i kalendrisse soovib MTÜ Viljandi Vee- ja Motospordi Klubi lisada „Mulgikross 2018“ raames peetava FatByke Cross Sprint-i 3. kategooria võistlusena. Võistlus toimub 21. aprillil sprindiformaadis 2x2,5km ringil.

FatByke Cross Sprint on ala tutvustav kommertsüritus, kus osavõtjate arv on piiratud. EJL-i kalendrisse soovib korraldaja võistluse panna rattasõidu ja uute alade populaarsuse suurendamiseks. Suurem osa võistlejaid kutsutakse kutsetega, kelle hulgas on ka Eesti tipprattureid.

Kuna võistlus toimub „Mulgikross 2018“ raames, on ka pealtvaatajate hulk suur, mis oleks kasulik ka kogu jalgrattaspordi populariseerimisele.

ETTEPANEK: Lisada „Mulgikross 2018“ raames peetava FatByke Cross Sprint EJL-i kalendrisse.

OTSUSTATI: Juhatus otsustas lisada „Mulgikross 2018“ raames peetava FatByke Cross Sprint EJL-i kalendrisse.

**5. Pp Ülevaade Türgis, Istanbulis 11. märtsil toimunud UEC kongressist.**

Ülevaate UEC kongressist andis Raivo Rand. Kongressil valiti uueks UEC presidendiks Rocco Cataneo, samuti valiti uus juhatuse liige, valituks sai šotlane. UEC juhatus on väga heas koosseisus. Uus president soovib naiste võistlustel ühtlustada auhinnarahasid ja toetada naiste sporti. Kohtuti vanade sõpradega, väga tihedalt arutati lätlaste ja leedukatega Balti Keti Velotuuri teemat. Taani Jalgrattaliidu presidendiga arutati koostööd põhjamaade ja Balti riikide vahel, läbirääkimisi peetaks ühise kalendri üle noortele ja naistele. Samuti võiks sündida korralik põhjariikide velotuur. Mai kuus tuleb Taanis ka ENC komissaride koolitus.

KOMMENTAAR (M. Lepajõe): Peale uue presidendi valimist UCI-sse on organisatsiooni sisekliima paremaks läinud ja president on pannud kokku uue meeskonna. Otsime kalendris kohta, et käia ära UCI-s ja UEC-s, et kokku saada mõlema uue presidendi ja peasekretäridega.

**6. Pp Muud küsimused.**

6.1 Juhatuse koosoleku ajad:

18. aprill, Viljandi

23. mai, Tallinn

6.2 10. aprill toimub kokkusaamine Politsei- ja Piirivalve Ameti esindajatega lõunasöögi vormis. Kokkusaamisele on oodatud Eesti Jalgratturite Liidu juhatus ja rahvusvaheliste võistluste korraldajad.